JP3036TLWW in White by GE Appliances in Fleetwood, PA - GE® 36" Built-In Knob Control Electric Cooktop
Black (JP3036DLBB) - Reg: $779.95 Stainless Steel (JP3036SLSS) - Reg: $879.95 White (JP3036TLWW) - Reg: $829.95
Minimum Advertised Price $829.95 Daar’s `n Engel in my bed | SkalkSkryf
« Die Buurman, die Hamer en die Rolex
A Red Cap and a Buddha »
Daar’s `n Engel in my bed
Februarie 7, 2014 deur Louwie
Word ek weer vandag akuut bewus van die genade van ´n Engel in my lewe. Ek wil ´n eenvoudige transaksie deur my bankrekening doen. Die Bank belowe my dit kan baie maklik deur die internet afgehandel word soos ons normaalweg ons banksake doen.
Stap een: Teken aan by die Bank op Internet.
Stap twee: Skakel hierdie nommer en die Bank sal jou ´n Pin nommer gee en jou deur die stappe vat.
Maklik. Teken aan. Die Engel bel die nommer en verduidelik wat ons wil doen.
Reg, sê die bankamptenaar. Ek moet met die persoon praat in wie se naam die rekening gehou word.
Dis my man, sê die Engel, en daar is ´n probleem. Jy kan nie met hom praat nie, want hy kan jou nie hoor nie.
Jammer, sê die Amptenaar. Ek kan nie met jou praat nie, ek moet met hom praat.
En ek sê jou dit gaan nie werk nie. Hy is doof en kan jou nie hoor nie, maar hier is hy, praat met hom.
Ek vat die gehoorstuk en sê hallo, hoe gaan dit en wat kan ek vir jou doen?
Hahmmm hoho gurgle-gurgle mpmpomff, hoor ek die man praat aan die ander kant.
Sorry, sê ek. Ek verstaan jou nie, kan jy dit herhaal asseblief?
Hmmnaaprt oo heha merrrlkp, sê hy weer vir my.
Luister, sê ek so vriendelik as moontlik. Ek kan jou nie hoor nie. Praat met my vrou. Verduidelik aan haar alles wat ons moet doen, en doen jy alles wat sy vir jou sê of vra om te doen want sy praat namens my. Hier is sy weer. Praat met haar.
Hallo, sê sy. It is me again. What do you want me to do?
I must speak to your husband, sê die amptenaar weer.
But, sê sy, en klik, dood is die lyn.
Doodse stilte in die kantoor. Ons is al gewoond aan die ritueel, maar is steeds geskok.
Ons moet Bank toe gaan, sê die Engel. Dis al wat sal werk.
Ons gaan Bank toe. Ons sit in ´n lang tou en wag, en wag, en wag. Banke is seker, naas Munusipaliteite die gebruikers-onvriendelikste instellings in die wêreld. Ons wag. Die Engel speel met die baba van ´n “gemengde” paartjie wat voor ons in die tou is.
Uiteindelik kom ons aan die beurt. Ons amptenaar is genadiglik ‘n vriendelike meisie.
Ons het ´n probleem, sê die Engel en verduidelik van die dowe man en die telefoon.
Reg sê die vriendelike meisie, kom ons kyk wat ons kan doen. Sy bel die nommer wat ons gebel het. Praat met iemand aan die ander kant en verduidelik. Ja die houer van die rekening sit hier voor my. Ja ek het sy ID boek hier by my en ek kan bevestig dat dit hy is.
En van daar af is dit ´n paar minute en die transaksie is afgehandel. Ek vra vir die meisie waarom hulle haar glo as sy sê ek sit voor haar, maar hulle wil nie my vrou glo as sy sê ek staan by haar in die kantoor nie?
Sy glimlag en trek haar skouers op. Ons bedank haar vir die hulp en gaan soek koffie en iets om te eet.
Mens neem maar aan daar is vrouens wat hulle mans se bankrekenings probeer stroop met behulp van ´n lover of vriend of wat ook al, en die Bank kan dus nie goedsmoeds transaksies op rekenings aangaan as hulle nie seker is die ou wat sê hy is die houer van die rekening, is wel die houer van die rekening nie. Hulle is immers die bewakers van my geld.
Ons sit en drink koffie. Ek sê vir die Engel sy sal moet sorg dat ek voor haar doodgaan, want sonder haar gaan ek nie regkom nie. Ek kort daardie vlerke van my Engel om my elke dag. En soms in die nag ook as die dag se nagmeries my ry.
Vannaand is die Engel weer in my bed, en more pak ons die stryd weer saam aan, en ek sê dankie vir die genade wat ek nie altyd verdien nie, want die groot stilte maak my soms erg ongeduldig.
Posted in Louwie | Tagged Banke, Bedrog, Dankie, Engel, Nagmerie | 3 Kommentaar
op Februarie 10, 2014 at 8:09 vm Toortsie
Dankie, en baie sterkte.
op Februarie 13, 2014 at 4:35 nm Louwie
En dankie vir jou “sterkte” toegewens. Ons het dit immers almal elke dag nodig, want ons stoei maar almal met “beperkings” en uitdagings van een of ander aard. Die lewe is nie heeltemal `n sorgvrye vakansie op Hawai nie!
op Maart 6, 2014 at 3:36 nm Son
Ek is nou stil gelees. ((druk vir jou en die engel))